stanford-oval/wikipedia huggingface dataset:
שיתוף פעולה
מאפייניו של שיתוף הפעולה > השותפים

את הכוחות האורגניים שפועלים בתחום שיתוף הפעולה מאפיינות רמות שונות של מודעות חברתית, לשיתוף שמתקיים ביניהם ולהשפעות ההדדיות שלהם ושל התחום המשותף. על אף שחוסר מודעות אינו מבטל את השיתוף, הוא משפיע עליו, לדוגמה: לחברה המודרנית נורמות צרכנות המשותפות לרוב הפרטים. שותף (פרט) מסוים עשוי להיות מודע לכך שנורמות הצריכה הן משותפות, או, לסבור כי נורמות הצריכה שלו הן פרטיות וכך אינן תלויות במעגליו החברתיים.
שותף יכול לעצב את התחום המשותף בשני אופנים:
באופן אקטיבי – כשהוא משפיע באופן מכוון על מעגלי ההשתייכות החברתיים (התחום המשותף) שלו, ומודע להשפעה שלו. צורה זו מכונה חברתיות או שיתופיות. אדם המעצב את מעגלי ההשתייכות החברתיים שלו באופן אקטיבי מכונה אדם שיתופי, המקיים אורח חיים שיתופי, וחברה המקיימת נורמות כאלו מכונה חברה שיתופית.
באופן פאסיבי – בצורה שאין מאחוריה כוונה לעצב את התחום המשותף, אלא מכוונת לדבר מה אחר. צורה זו היא צורת השפעה "מופרטת" ובאופן מקביל: אורח חיים מופרט, וחברה מופרטת.
לדוגמה: לקבוצה של אנשים מסוימים עשויה להיות כלכלה משותפת. שותף מסוים עשוי לעשות מעשים שישפיעו על הכלכלה באופן מכוון – כמו הסתדרויות עובדים או פעולות ממשלתיות – או להשפיע על הכלכלה על מנת לקדם מטרות פרטיות בלבד – כמו עבודה שמטרתה היחידה לקדם רווח אישי, צריכה לא מאוגדת וכו'.
שיתוף פעולה כלכלי

שיתוף פעולה חברתי בקבוצות גורר אחריו גם שיתוף פעולה כלכלי ברמות שונות, כאשר רמת שיתוף הפעולה הכלכלי היא לרוב שיקוף של רמת שיתוף הפעולה החברתי. ניתן לחלק את שיתוף הפעולה הכלכלי למספר רמות בסיסיות:
ללא שיתוף פעולה – זוהי לרוב רמת שיתוף הפעולה הכלכלי בין אנשים, שאין ביניהם קשר או תלות, ממדינות נפרדות, וללא היכרות הדדית.
שיתוף פעולה בתחום תשלום אגרה – זוהי רמת שיתוף פעולה, בה כל חבר בקבוצה נתונה מחויב לשלם סכום קבוע כלשהו בכל פרק זמן, כאשר הסכום הזה מקנה לו ולחברי הקבוצה זכות מסוימת או שירות מסוים, למשל: קבוצת המנויים לבריכת שחייה מסוימת.
שיתוף פעולה הנועד לצורכי תשלום מס – זוהי רמת שיתוף פעולה, הדומה לשיתוף פעולה לצורך תשלום אגרה, אך כאן ישנו קשר ישיר בין יכולתו של הפרט לשתף לבין הסכום אותו הוא משלם, לדוגמה: מס הכנסה שתלוי ברמת ההכנסה. לשיתוף פעולה מסוג זה נלווית אמירה חברתית מסוימת בתוך הקבוצה – "מי שיכול נותן יותר".
שיתוף פעולה תקציבי – רמה זו, בניגוד לקודמותיה, גורסת כי ההון הוא רכוש הכלל, ואילו הפרטים חיים מממון מסוים שאמור לאפשר להם חיים סבירים, לפי הגדרת הקבוצה, ובהתאם לצרכיהם. האמירה החברתית פה היא חזקה יותר ובה בולטת השאיפה לשוויון מוחלט ברמת החיים הכלכלית בין חברי הקבוצה; שיתוף פעולה כזה קיים, למשל, בקיבוצים שיתופיים (כאלו שלא ביצעו הפרטה).
שיתוף פעולה מלא – זוהי הרמה המרבית של שיתוף הפעולה הכלכלי, לפיה אין כלל ממון פרטי או רכוש פרטי. קיימת קופה אחת שהיא קופת כל ההכנסות וכל ההוצאות. שיתוף פעולה כזה קיים רק במסגרות אנרכיסטיות, קטנות לרוב, כמו קומונות או משפחות.
כלכלה שיתופית – קבוצה של מוסדות חברתיים וכלכליים שמאפשרים גישה משותפת למוצרים, שירותים וכישרונות. מערכות של כלכלה שיתופית מתקיימות במגוון צורות וכולן מנצלות את טכנולוגיית המידע (בעיקר האינטרנט) כדי לבצע העצמה של בני אדם, שמאפשרת הפצה שיתוף ושימוש חוזר בעודף קיים של משאבים ושירותים. כלכלה שיתופית היא דוגמה לכלכלה דמוקרטית יותר שבה ההון נמצא בבעלות ביזורית, והיא נסמכת במידה רבה על מערכות ליצירת אמון בקהילות והון חברתי במקום על ריכוז הון תעשייתי בתאגידים גדולים. במאה ה-21, שיתוף המוצרים מתבצע לרוב בעזרת רשת האינטרנט: Airbnb בתחום הנדל"ן, Car2go בתחום הרכב ו-Rentitb בתחום המוצרים והשירותים.
אורח חיים שיתופי – סגנון חיים בו הפרטים חיים כקבוצה, מכונה גם חיים בקומונה. חברי הקבוצה בעלי מחויבות גבוהה לרעיון ולחברי הקבוצה האחרים, חיים בחלל משותף או בסמיכות ומקיימים משק בית משותף מקופה משותפת אליה מפרישים את כספם. באורח חיים שיתופי, החלטות אישיות או קבוצתיות מתקבלות על ידי כל חברי הקבוצה, לרוב לאחר דיון או הצבעה. ברחבי ישראל קיימות קבוצות רבות המקיימות אורח חיים שיתופי וחיות במסגרת קיבוץ עירוני, בניהם בית ישראל, דרור ישראל, בוגרי השומר הצעיר ועוד.
תוכן שיתופי

תוכן שיתופי הוא שם כללי לתוכן (טקסט, תמונה, צליל וכו'), שיוצרו (בעל זכויות היוצרים עליו) מאפשר זכויות שימוש, הפצה, ועריכה בלתי מוגבלות לאחרים, כלומר לכלל.
למידה שיתופית

למידה שיתופית היא אחת מהשיטות החלופיות לשיטת הלמידה הרגילה בכיתה, לימוד דרך קבוצות קטנות של תלמידים יוצר יחסי גומלין בין התלמידים, אופן למידה זה יוצר שייכות לקבוצה אצל כל תלמיד ומעורר חשיבה ודיון בין אישי.
מושג הלמידה השיתופית התקיים עוד טרם עידן האינטרנט, ולפני עידן הלמידה המתוקשבת. למושג חשיבות רבה בדיסציפלינות רבות ובמיוחד בחינוך וניהול, מאחר שהוא מתייחס לאינטראקציה בין האינדיבידואלים וסביבתם. למידה שיתופית מאפשרת לכל לומד לבטא את עצמו בתוך קבוצה ומאפשרת לו ליצור קשרים חברתיים בתוך אותה קבוצה.
שיתוף פעולה בתחום חילופי מידע

ישנה אמירה שאומרת כי "ידע הוא כוח" ומי שיש לו ידע, הארגון לא יוותר עליו. עם זאת, בשנות האלפיים אנו מוצפים בידע, הידע הוא זמין בכל מקום ודווקא מי שמשתף בידע כוחו בתוך הארגון גדל.
ארגונים רבים פועלים על מנת לייצר ולבנות תהליכים של שיתוף פעולה בידע בין גורמים שונים, בין יחידות ומחלקות בארגון על מנת לייעל ולשפר את הארגון.
יצירה של תהליכי שיתוף פעולה בידע בארגון קשורה פעמים רבות לתהליכים הקשורים לניהול ידע.
הצלחתם של תהליכי שיתוף פעולה תלויה במידה שבה הצלחנו להביא ערך עד אחרון העובדים. שיטה טובה לבדיקת הערך היא מבחן אמילי. דרך נוספת ליצירת תהליכי שיתוף פעולה מוצלחים היא עבודה על ידי עיצוב מעלה-מטה ומטה-מעלה. שיטה שעובדת עם ההנהלה ועם העובדים שרוצים שיתפו פעולה במקביל.
ראו גם

מונחים בסוציולוגיה
התוכנית לשיתוף פעולה מדעי וטכנולוגי באירופה (COST)
לקריאה נוספת

עמרי גפן, עוצמת השיתופיות – מאגו סיסטם לאקו סיסטם, מטר - הוצאה לאור, 2021.
הערות שוליים

↑  אקו ויקי, כלכלה שיתופית, באתר אקו ויקי
| --- | --- |
בקרת זהויות :  NLI: 987007562859205171  BnF: cb11975689r (data)  GND: 4032386-9  LCCN: sh85032203  LNB: 000061095  NARA: 10637764  NKC: ph705694
המועצה להנצחת נשיאי ישראל וראשי ממשלותיה

המועצה להנצחת נשיאים וראשי ממשלות היא מועצה שנועדה להנצחת זכרם של נשיאי ישראל וראשי ממשלותיה, כחלק מהכבוד של החברה בישראל לראשי המדינה. המועצה הוקמה בשנת 1986 מכוח החוק להנצחת נשיאי ישראל וראשי ממשלותיה התשנ"ו-1986 (להלן : "חוק ההנצחה").
פעילות המועצה

תפקיד המועצה הוא להכין תוכנית הנצחה לזכרו של כל מי שכיהן כנשיא המדינה או כראש ממשלה, אשר תפרט את פעולות ההנצחה שתבצע הממשלה ואת פעולות ההנצחה שיבצעו גופים ציבוריים (בתמיכת הממשלה), בשים לב לאישיותה ופועלה של האישיות המונצחת. המועצה מפקחת על ביצוע תוכניות ההנצחה, ומדווחת לממשלה על ממצאיה בצירוף המלצותיה, אשר לה הסמכות לאשר או לדחות את תוכנית ההנצחה. במסגרת תפקידה, יש למועצה הסמכות לקבל מידע ולדרוש מסמכים מכל גוף שעוסק בפעילות הנצחה במימון הממשלה.
בנוסף, מעניקה המועצה את פרס נשיא המדינה וראש הממשלה על "עבודות או יצירות בתחום המחקר או האומנות ו/או על פעילות בתחום החינוך, החברה או הכלכלה, הקשורות קשר ישיר והדוק לדמותו, להגותו או לפועלו של אחד מן האישים המונצחים". בכל שנה מוקדש הפרס לנשיא אחד ולראש ממשלה אחד והזוכים בו נבחרים בידי ועדה ציבורית המורכבת מאיש ציבור בעל רקע בתחום ההיסטוריה, נציג של ארכיון המדינה, נציגים מגופי ההנצחה הרלוונטיים לדמויות הנבחרות בכל שנה, שני אישי ציבור חיצוניים ושניים מבין נציגי הציבור החברים במועצה..
המועצה, הפועלת תחת משרד ראש הממשלה, מעבירה בכל שנה תמיכות לעמותות ציבוריות המנציחות את ראשי המדינה, באמצעות תוכניות חינוך לבני נוער, הרצאות, ימי עיון ועוד. אחד מהאירועים שעורכת המועצה הוא אזכרה שנתית כללית בא' בניסן (ראש השנה למלכים, על פי המסורת היהודית) לכל ראשי המדינה שנפטרו.
לפי דו"ח מבקר המדינה שפורסם בשנת 2013, חוק ההנצחה אינו מספק מענה לצורכי ההנצחה הקיימים וכתוצאה מכך נוצר חוסר שווין בהנצחת ראשי המדינה. לדעת מבקר המדינה, מספר ראשי ממשלה זכו למרכזי הנצחה גדולים, ואילו אחרים מונצחים על ידי עמותות דלות אמצעים וזאת בשל ההבדל בין התאגידים לעמותות: תקצוב התאגידים גדול פי 20 מתקצוב העמותות, ולרשותם המדינה העמידה מבנים קיימים או קרקע להקמת מבנים ואילו העמותות שוכרות משרדים בתשלום. בעקבות ביקורת זו, קרא מבקר המדינה לשינוי החוק אשר יתקן את המצב הקיים לטענתו, לפיו הנצחתם של ראשי מדינה מותנית ביכולת של מוקירי זכרם להביא לחקיקת חוק אישי ולזכות במשאבים. ולכן, על המדינה לקבוע מדיניות שתבטיח הנצחה ראויה וממשית לכל ראשיה שהלכו לעולמם.
בנובמבר 2015, התלוננה הבמאית אילנה צור, כי באתר המועצה פורסם ללא רשותה סרטון המכפיש את יצחק רבין ומכיל קטעים מסרטה "אלטלנה".
חברי המועצה

יושב ראש המועצה הוא ראש הממשלה המכהן, וחברים בה עוד שישה נציגי הממשלה, עליהם נמנים בדרך כלל יושב ראש ועדת השרים לענייני סמלים וטקסים, שר המדע, התרבות והספורט, שר החינוך ועוד. בנוסף, חברים בה גם אישי ציבור, סופרים ואנשי תרבות. תקופת הכהונה של כל חבר היא 5 שנים, וניתן לחדש את כהונתו.
במשרד ראש הממשלה מכהן מזכיר המועצה להנצחה והוא זה שנושא באחריות להפעלת מערכות ההנצחה השונות. כמזכיר המועצה הראשון כיהן סגן מזכיר הממשלה, אריה זהר ולאחריו כיהנו עו"ד עמיחי עורקבי, אורן מגנזי, אבי וידרמן, שרה לזר, וכיום מכהן בתפקיד ראובן פינסקי.
בשנת 1998 מינתה הממשלה הרכב חדש למועצה. ב-23 ביוני 2024 החליטה הממשלה על הרכב חדש למועצה. החלטת הממשלה זכתה לביקורת ציבורית, בטענה כי מינתה בעיקר נציגי ציבור הקשורים ללשכת ראש הממשלה.
הערות שוליים

↑  סעיף 1 לחוק ההנצחה
↑  סעיף 4 לחוק ההנצחה
↑  סעיף 4(ג) לחוק ההנצחה
↑  מתוך אתר המועצה להנצחת נשיאים וראשי ממשלות
↑  מתוך טופס הגשת המועמדות לפרס
↑  מתוך תקנון הפרס
↑  דוח המבקר קובע: חוסר שוויון בהנצחת ראשי המדינה, באתר ‏מאקו‏, 8 במאי 2013
↑   נירית אנדרמן, במאית דורשת ממשרד רה"מ הבהרות על הסרטון שייחס לרבין אחריות ל"טבח אלטלנה", באתר הארץ, 23 בנובמבר 2015
↑  סעיף 2 לחוק ההנצחה
↑  הרכב המועצה להנצחת זכרם של נשיאי ישראל וראשי ממשלותיה. החלטה מספר 4434 של הממשלה מיום 01.11.1998., באתר משרד ראש הממשלה, ‏1.11.1998
↑  מינוי חברי המועצה להנצחת זכרם של נשיאי ישראל וראשי ממשלותיה. החלטה מספר 1909 של הממשלה מיום 23.06.2024., באתר משרד ראש הממשלה, ‏23.6.24
↑  עומרי קלישר, הרכב חדש למועצה להנצחת ראשי ממשלה: פעילת ליכוד, מקורב לבן גביר ודובר ״אם תרצו״ לשעבר, באתר "המקום הכי חם בגיהנום", 9 באוגוסט 2024
| --- | --- |
בקרת זהויות :  NLI: 987007312009205171  VIAF: 135409175   WorldCat (עם VIAF): 135409175
ססיל סקוט פורסטר

| --- | --- |
אין תמונה חופשית
 לידה:  27 באוגוסט 1899 קהיר, ח'דיוות מצרים 
 פטירה:  2 באפריל 1966 (בגיל 66) פולרטון, ארצות הברית 
 שם לידה:  Cecil Louis Troughton Smith
 מדינה:  הממלכה המאוחדת 
 שם עט:  Cecil Scott Forester, C. S. Forester 
 מקום לימודים:  קולג' דאליץ', קינגס קולג' לונדון, בית הספר אליין 
 שפות היצירה:  אנגלית 
 סוגה:  הרפתקאות, דרמה, סיפורי ים
 יצירות בולטות:  המלכה האפריקנית 
 פרסים והוקרה:  פרס לזכר ג'יימס טיט בלק (1938) 
 
שלט כחול במזרח דולוויץ', דרום לונדון
ססיל לואיס טרוטון סמית' (באנגלית: Cecil Louis Troughton Smith;‏ 27 באוגוסט 1899 – 2 באפריל 1966), המוכר בשם העט שלו ססיל סקוט "סי אס" פורסטר, היה סופר אנגלי שנודע בסיפורי הלוחמה הימית שלו, ביניהם סדרת הוריישיו הורנבלואר בת 12 הספרים המגוללת את סיפורו של קצין חיל הים המלכותי במהלך המלחמות הנפוליאוניות. שניים מהספרים בסדרה זכו במשותף בפרס ע"ש ג'יימס טייט בלק לפרוזה ב-1938. בין ספריו הנוספים – "מלכת אפריקה" מ-1935, שעובד ב-1951 לסרט מלכה אפריקאית בבימויו של ג'ון יוסטון; ו"הרועה הטוב" מ-1955, שעובד ב-2020 לסרט גרייהאונד בכיכובו של טום הנקס.
ביוגרפיה

פורסטר נולד בקהיר שבמצרים. הוריו נפרדו כשהיה בגיל צעיר והוא עבר עם אימו ללונדון, שם סיים לימודי תיכון וקולג' ולאחר מכן החל ללמוד רפואה בבית החולים גאי, אך עזב מבלי לסיים את התואר. בהמשך ניסה להתקבל לשירות צבאי, אך בשל מבנה גופו הצנום והמשקפיים שהרכיב נכשל במבדקים הגופניים ונאמר לו כי אין סיכוי שיתקבל. בסביבות 1921, כשהחל לכתוב, אימץ פורסטר את שם העט שלו.
במהלך מלחמת העולם השנייה עבר פורסטר לארצות הברית ועבד עבור משרד התעמולה הבריטי בכתיבת תעמולה שנועדה לעודד את ארצות הברית להצטרף לבעלות הברית במלחמה. ב-1942, בזמן שגר בוושינגטון הבירה, פגש פורסטר את רואלד דאל ועודד אותו לכתוב על חוויותיו בחיל האוויר המלכותי. דאל סיפר באוטוביוגרפיה שלו כי שיחותיו עם פורסטר הובילו אותו לכתוב את סיפורו הראשון, "A Piece of Cake". לאחר המלחמה, עבר פורסטר להתגורר בברקלי שבקליפורניה.
קריירה ספרותית

פורסטר כתב רומנים רבים, אך הוא נודע בעיקר בזכות סדרת הוריישיו הורנבלואר בת 12 הספרים על קצין בצי המלכותי במהלך המלחמות הנפוליאוניות. בספר הראשון בסדרה, שראה אור ב-1937, הורנבלואר הוא קצין בדרגה גבוהה, אך לאחר הצלחת הספר החל פורסטר למלא את סיפור חייו של הורנבלואר, והרומנים הנוספים בסדרה עוקבים אחר עלייתו בדרגות מדרגת צוער. הרפתקאותיו הבדיוניות של הורנבלואר היו מבוססות על אירועים אמיתיים, אבל פורסטר הקפיד שלא לסתור בכתיבתו עובדות היסטוריות, וכך הרפתקאותיו של הורנבלואר מתרחשות תמיד במקביל לקרבות ימיים גדולים מהתקופה. הספר האחרון בסדרה התפרסם ב-1962.
במקביל לספרי הסדרה כתב פורסטר רומנים נוספים המתרחשים בלב ים וביניהם "בראון על הרזולושן" (1929), "הקפטן מקונטיקט" (1941), "האנייה" (1943, ובתרגום לעברית מ-1954) ו"במצוד אחר הביסמרק" מ-1959, ששימש כבסיס לתסריט עבור לסרט להטביע את הביסמרק! מ-1960.
פורסטר גם כתב כמה כרכים של סיפורים קצרים המתרחשים במהלך מלחמת העולם השנייה - "הסיוט" (1954) שעלילותיו מתרחשות בגרמניה הנאצית ומסתיים במשפטי נירנברג; "האיש ברפסודה הצהובה" (1969) שעוקב אחר עלילותיה של המשחתת האמריקנית USS Boon (עשור לפני שספינה בשם זה הושקה במציאות); ו"זהב מכרתים" (1971) העוקב אחר עלילותיה של המשחתת הבריטית HMS Apache. הסיפור האחרון בקובץ זה נקרא "לו פלש היטלר לאנגליה" והוא מתאר היסטוריה חלופית המתחילה בניסיונו של היטלר להוציא לפועל את מבצע ארי-הים ומסתיימת בתבוסה צבאית של גרמניה הנאצית כבר בקיץ 1941.
מלבד ספרים אלה פרסם פורסטר ב-1956 גם את ספר העיון "עידן הלחימה במפרש" הסוקר את הקרבות הימיים בין בריטניה לארצות הברית במלחמת 1812.
פורסטר פרסם גם את רומני הפשע "תשלום דחוי" (1926) ו"רצח פשוט" (1930), וכן שני ספרי ילדים - פו-פו והדרקונים מ-1942, בהשראת סיפורים שסיפר לבנו ג'ורג', שסבל מאלרגיות קלות למזון כדי לעודד אותו לסיים לאכול; ו"שודדי הים הבֶּרבֶּרים" (1953) שהוא סיפור היסטורי לילדים על שודדי הים בתחילת המאה ה-19.
ב-1 בנובמבר 1956 השתתף פורסטר בחידון הטלוויזיה You Bet Your Life שהנחה גראוצ'ו מרקס.
ב-2003 נחשף רומן של פורסטר שלא פורסם - The Pursued, והוא יצא לאור ב-2011 בהוצאת פינגווין.
חיים אישיים

ב-1926 התחתן פורסטר עם קתלין. נולדו להם שני בנים – ג'ון, יליד 1929, וג'ורג', יליד 1933. בני הזוג התגרשו ב-1945 ושנתיים לאחר מכן נישא פורסטר לדורותי פוסטר. פורסטר מת בפולרטון, קליפורניה ב-2 באפריל 1966.
הנצחה

בנו של פורסטר ג'ון פרסם לאחר מותו של אביו ביוגרפיה בת שני כרכים על חייו בה נחשפו פרטים רבים שלא היו מוכרים קודם לכן. ג'ון גם ייסד ב-1998 את "אגודת סי אס פורסטר" במטרה להנציח ולקדם את ההנאה מיצירותיו הספרותיות של פורסטר האב.
ספריו שתורגמו לעברית

האנייה (הוצאת מערכות, 1954. תרגום: א. פרוסקובר)
הוראציו הורנבלואר: סיפורים (הוצאת כרמי את שות', 1958)
קפיטן הורנבלואר (הוצאת מ' מזרחי, 1967. תרגום: אליעזר כרמי)
מלכת אפריקה (הוצאת מעריב, 1960. תרגום: שמואל גילאי)
עמדות קרב (הוצאת אופוס, 2007. תרגום: טל ארצי)
התותח (הוצאת משכל, 2016. תרגום: שאול שילו)
הערות שוליים

↑  Sternlicht, Sanford (1999). C.S. Forester and the Hornblower saga (Rev. ed.). Syracuse, N.Y.: Syracuse University Press. ISBN 9780815606215. נבדק ב-4 בנובמבר 2022. {{cite book}}:  (עזרה)
↑  "Book: Flying colours". University of Georgia. נבדק ב-4 בנובמבר 2022. {{cite web}}:  (עזרה)
1 2  Donald Sturrock, Storyteller: The Life of Roald Dahl, Harper Collins 2010, p. 168.
↑  "The Hornblower Companion". Historic Naval Fiction. נבדק ב-2 ביולי 2020. {{cite web}}:  (עזרה)
↑  Poo-Poo and the Dragons: Preface
↑  You Bet Your Life #56-06 C. S. Forrester, author of Horatio Hornblower (Name, 1 November 1956). YouTube. 26 ביולי 2017. {{cite AV media}}:  (עזרה)
↑  "Lost CS Forester book The Pursued to be published". 16 באוקטובר 2011 – via www.bbc.co.uk. {{cite web}}:  (עזרה)
↑  C. S. Forester (2011). The Pursued. ISBN 9780141198071.
↑  Forester, John (2000). Novelist & Storyteller: The Life of C. S. Forester (2 volumes) (first ed.). Lemon Grove, CA: John Forester. ISBN 978-0-940558-04-5.
↑  Forester, John (2013). Novelist & Storyteller: The Life of C. S. Forester (PDF) (second ed.). Lake Oswego, OR: eNet Press. ISBN 978-1-61886-004-0. נבדק ב-23 ביולי 2014. {{cite book}}:  (עזרה). Publisher's excerpt
↑  C. S. Forester Society
| --- | --- |
בקרת זהויות :  NLI: 987007463405105171  PLWABN: 9810575470205606  BNE: XX930783  BnF: cb11903105k (data)  GND: 118692240  ICCU: CFIV106059  ISNI: 0000 0001 0802 3109  LCCN: n50024850  LNB: 000112289  MusicBrainz: a9ad31cf-f05d-4270-9a55-792a11552f5a  NDL: 00439843  NKC: jn19990002348  NLG: 66388  NLK: KAC199609038  NTA: 068364040  SELIBR: 187168  SNAC: w6td9xft  SUDOC: 026869179  Trove: 895443  VIAF: 82444721   WorldCat (עם VIAF): 82444721
קרלוס ואלדז

| --- | --- |

קרלוס ואלדז
 לידה:  20 באפריל 1989 (בן 35) סנטיאגו דה קאלי, קולומביה 
 מדינה:  אקוודור 
 תקופת הפעילות:  מ-2011
 מקום לימודים:  אוניברסיטת מישיגן  תיכון פבלברוק 
 פרופיל ב-IMDb
 
קרלוס דוד ואלדז (באנגלית: Carlos Valdes; נולד ב-20 באפריל 1989) הוא זמר ושחקן קולומביאני-אמריקאי, הידוע בשל גילום תפקידו של סיסקו רמון / וייב בסדרת הטלוויזיה "הפלאש" (2014–2021).
ביוגרפיה

ואלדז נולד בעיר קאלי שבקולומביה, וגדל במיאמי, פלורידה. בגיל 12 עבר למרייטה, ג'ורג'יה.
ואלדז למד באוניברסיטת מישיגן עם שחקנים מקבוצת התיאטרון StarKid Productions, והשתתף בשנת 2009 במחזמר "אני ודיק". במופע זה ניגן בתוף בס, כמו גם ב"מחזמר מאוד פוטרי". בנוסף השתתף במחזמר "אלף לילה ולילה (גרסת הפופ)".
לאחר שסיים את לימודיו בשנת 2011, החל ואלדז לעסוק בתיאטרון.
בין השנים 2009–2011 השתתף בהפקות תיאטרליות כמו "היי סקול מיוזיקל" ו"זמר החתונות". הוא היה גם שחקן מחליף בסיבוב ההופעות הלאומי של ג'רזי בויז.
ממרץ 2013 ועד מרץ 2014 הוא גילם את התפקיד של אנדריי במחזה המוזיקלי, שבו הופיע גם על פסנתר, גיטרה, יוקלילי, בס וכלי הקשה שונים. בשנת 2013, היה מועמד לפרס טוני על מוזיקה.
בשנת 2014 הופיע ואלדז לראשונה בטלוויזיה בסדרה האמריקאית "החץ", לפני שהופיע בסדרת הספין אוף הפלאש, בתפקיד של פרנסיסקו "סיסקו" רמון - מהנדס מוכשר.
בחודש יוני 2015 דיבב ואלדז את קולו של סיסקו רמון בסדרת הרשת "ויקסן".
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2014–2021 | הפלאש |  | תפקיד ראשי (עונות 7-1); 147 פרקים |
| 2014–2019 | החץ | סיסקו רמון / וייב | 6 פרקים |
| 2015–2016 | ויקסן | סיסקו רמון / וייב | דיבוב; 7 פרקים |
| 2016–2017 | אגדות המחר | סיסקו רמון / וייב | 3 פרקים |
| 2016–2018 | סופרגירל | סיסקו רמון / וייב | 3 פרקים |
| 2017–2018 | לוחמי החופש: הריי | סיסקו רמון / וייב | דיבוב; 8 פרקים |
| 2020 | Wayward Guide for the Untrained Eye | ד"ר הנרי אדוארדס | סדרת רשת; 10 פרקים |
| 2022 | גזלייט | פול מאגאלנס | 4 פרקים |
| 2023 | Up Here | מיגל | תפקיד ראשי; 8 פרקים |
פילמוגרפיה > תיאטרון

| שנה | מחזה | תפקיד | הערות |
| --- | --- | --- | --- |
| 2011–2012 | ג'רזי בויז (אנ') | סווינג | סיבוב הופעות לאומי |
| 2013–2014 | פעם אחת (אנ') | אנדריי | תיאטרון ברודוויי |
| 2015 | Zorba | פאבל | ניו יורק סיטי סנטר (אנ') |
הערות שוליים

↑  בידור - רכילות בקטנה: הפרידה המפתיעה והכוכבת שהכריזה על הריון, באתר פרוגי, ‏7 במאי 2021
| --- | --- |
בקרת זהויות :  LCCN: no2015140012  MusicBrainz: 6c6118a4-8161-4a0b-9f1f-e97197c4d5bd  VIAF: 152144782728350825739   WorldCat (עם VIAF): 152144782728350825739 
ערך זה הוא קצרמרבנושא אישים. אתם מוזמנים לתרום לוויקיפדיה ו.
עימות (ספורט)

עימות במהלך משחק ב-2008 בליגת ההוקי הלאומית
עימות הוא השיטה המשמשת להתחלת משחק וכן להמשך המשחק לאחר הבקעת שערים בענפי ספורט מסוימים שמשתמשים במקלות, בעיקר הוקי קרח, בנדי, פלורבול, ברומבול, רינקבול ולקרוס.
במהלך עימות, שתי קבוצות מתייצבות זו מול זו, והשחקנים היריבים מנסים להשיג שליטה על הדסקית או הכדור לאחר שהוא הוטל או הונח בדרך אחרת בין מקלותיהם על ידי שופט.
הוקי קרח

עימותים
וידאו בו נראה עימות במשחק הוקי בשווייץ
עימות במרכז הקרח במשחק הוקי לצעירים
עימות בין שתי קבוצות מכללות בצפון-מזרח ארצות הברית (ליגת ECAC)
עימותי הוקי נערכים בדרך כלל על ידי מרכזיים, אך לעיתים נערכים על ידי חלוצי אגף, ולעיתים רחוקות, על ידי מגינים. אחד השופטים מטיל את הדסקית על הקרח במרכז כדי להתחיל כל שליש ובעקבות כיבוש שער. הקוונים אחראיים לכל שאר העימותים.
שחקן אחד מכל קבוצה עומד בנקודת העימות (ראה מתחת) במהלך ההמתנה להטלת הדסקית. כל חבריו לקבוצה חייבים להיות לרוחב או מאחורי השחקן המבצע את העימות. בדרך כלל, המטרה של השחקן המתמודד בעימות היא למשוך את הדסקית לאחור, לעבר חברי הקבוצה; עם זאת, הוא ינסה לעיתים לחבוט את הדסקית קדימה, על פני הקבוצה השנייה, בדרך כלל כדי להרוג זמן כאשר קבוצתו נמצאת בחיסרון מספרי, למרות שחבטה ישירות לרשת אפשרית גם - להבקיע שער ישירות מעימות, אמנם מחזה נדיר, אך אינו בלתי אפשרי. עם זאת, כאשר העימות מתרחש באחד מחמשת נקודות העימות שסומנו סביבם מעגלים, רק שני השחקנים היריבים האחראיים על ביצוע העימות עשויים להיות במעגל. מבנה נפוץ, במיוחד בנקודה המרכזית, הוא שהמחליק שמתמודד בעימות, כאשר חלוצי האגף לרוחב המרכזי משני הצדדים, והמחליק, בדרך כלל מגן, מאחורי השחקן שמתמודד בעימות, אחד לכל צד. עם זאת, מבנה זה אינו חובה, ורואים מבנים אחרים - במיוחד כאשר העימות מתרחש באחד מארבעת נקודות העימות הפינתיים.
עימותים מתבצעים בדרך כלל במקומות ייעודיים המסומנים על הקרח הנקראים נקודות. יש תשעה נקודות כאלה: שניים בכל אזור התקפה, שניים בכל קצה של האזור הנייטרלי ואחד במרכז הזירה. לא תמיד העימותים התרחשו בנקודות העימות המסומנות. אם דסקית יצאה ממשטח המשחק, למשל, העימות יתקיים במקום האחרון ששיחקו עם הדסקית. ב-20 ביוני 2007, אישר מועצת הנאמנים של NHL שינוי לחוק של ה-NHL, המסדיר את מיקומי העימות. החוק מחייב כעת שכל העימותים יתקיימו באחת מתשע נקודות העימות על הקרח, ללא קשר למה שגרם להפסקת המשחק. אותו חוק אף קובע, למעט במקרים חריגים מסוימים, שעימות לאחר עונש חייב להתרחש באחת משתי נקודות העימות של הקצה של הקבוצה הפוגעת.
שופט רשאי להסיר את השחקן שמתמודד בעימות אם השחקן או כל שחקנים מאותה קבוצה מנסים להשיג יתרון לא הוגן במהלך העימות (נקראת הפרת עימות). כאשר מסירים את השחקן, אחד מחברי הקבוצה שלא הופיע בעימות במקור נדרש להתמודד בעימות. הפרות נפוצות של עימות כוללות: הזזת המקל לפני הטלת הדסקית, הנחת המקל שלא כראוי כאשר השחקן מתבקש לעשות זאת, אי הנחת ריבוע הגוף לנקודת העימות, או חדירה למעגל העימות על ידי חבר לקבוצה. ב-NHL, השחקן מהקבוצה האורחת נדרש להניח את מקלו על הקרח לקראת העימות הראשון כאשר הוא מתקיים בנקודת הקו המרכזית. בכל שאר העימותים, השחקן מהקבוצה המגינה חייב להניח את מקלו ראשון. לפני עונת 2015-16 של הליגה, השחקן האורח נדרש להניח את מקלו ראשון בכל העימותים. שחקן שמתמודד בעימותים בתור מומחיות נקרא לפעמים או נחשב כמומחה עימות.
|  | אין עבירה | עבירה מושהית |
| --- | --- | --- |
תחילת שליש: נקודת המרכז
שער: נקודת המרכז
| אייסינג | נקודת הגנה בקבוצה התוקפת | נקודה נייטרלית בקבוצה התוקפת |
| נבדל מכוון | נקודת הגנה בקבוצה התוקפת | נקודת הגנה בקבוצה המגינה |
| נבדל | נקודה נייטרלית בקבוצה המגינה (בדרך כלל) | נקודת הגנה בקבוצה המגינה |
| שגיאה בקריאת הנבדל | נקודה נייטרלית בקבוצה המגינה (בדרך כלל) | נקודת הגנה בקבוצה המגינה |
| שגיאה בקריאת האייסינג | נקודה מרכזית (חוץ מהוקי ארצות הברית) | נקודת הגנה בקבוצה המגינה |
| שגיאה בקריאת האייסינג | נקודת הגנה בקבוצה המגינה (הוקי ארצות הברית) | נקודת הגנה בקבוצה המגינה |
הוקי קרח > היסטוריה

בחוקי ההוקי קרח המאורגנים הראשונים, שני המרכזיים התמודדו על קו המרכז של הזירה, כמו שחלוצי האגף עושים היום. באותו זמן, עמדת חלוץ אחרת הייתה קיימת, הנודד, שהתמודד מול חלוצים כמו חלוצים מרכזיים כיום, אבל במרחק של כמה מטרים. החלוצים היריבים היו דופקים על הקרח בצד שלהם לצד הדסקית שלוש פעמים, ואז היו פוגעים במקלותיהם יחדיו מעל הדסקית, ואז היו רבים על הדסקית. תמרון זה היה ידוע בשם 'בריון' ('bully'). שחקני ויניפג המציאו את מה שידוע היום כ'עימות' ('face-off'). בגרמניה ובמדינות אחרות המונח 'בריון' עדיין נפוץ.
בנדי

בבנדי, המשחק מתחיל ב"מכה" כאשר כל קבוצה מוגבלת לחצי משלה ממגרש הבנדי. עם זאת, המשחק מופעל מחדש בעימות כאשר המשחק הופסק זמנית. העימות מתבצע במקום בו היה הכדור כאשר המשחק הופסק. אם הכדור היה בתוך אזור העונשין כשהמשחק הופסק, העימות מועבר לנקודת החבטה החופשית הקרובה ביותר על קו העונשין.
בעימות שחקן אחד מכל קבוצה ניצב מול יריבו וגבו מופנה לקווי הקצה שלו. המקלות מוחזקים במקביל זה לזה ומכל צד של הכדור. אסור לגעת בכדור עד שהשופט שורק במשרוקיתו. בעימות יכולים לשחק עם הכדור לכל כיוון.
בבנדי, העימותים מסודרים בסעיף של כללי משחק הבנדי שנקבעו על ידי פדרציית הבנדי הבין-לאומית (FIB).
פלורבול

פלורבול הוא סוג של הוקי רצפה עם חמישה שחקנים ושוער בכל קבוצה והוא משוחק במגרש מקורה עם כדור בגודל כדור טניס. המשחקים מתקיימים בשלושה שלישים, מהלך כל שליש עשרים דקות ובדיוק כמו הוקי קרח המשחק מתחיל בעימות.
ברומבול ורינקבול

בשני משחקים אלה שהם תתי-ענפים של הוקי, המשחק מתחיל בעימות.